JY LEES NOU KYK! Aanlyn vere maak die hoender...
Toe die Covid-19-pandemie die jaarlikse skou van die Suider-Afrikaanse Skoupluimvee-organisasie in die wiele gery het, is dit nie sommer gelate aanvaar nie. Maar aanlyn skoue en veilings is 'n perd van 'n ander kleur met woelige hoenders wat nie noodwendig stilstaan vir 'n kamera nie.
Die ywerige hoenderboer Mia Schabort (11, regs) het video's gemaak en vir telers gestuur oor hoe om 'n hoender vir 'n skou voor te berei, asook hoe om ordentlike foto's van hoenders te neem.
Sy en haar 7-jarige suster, Helena, hanteer hoenders baie rats. Hul oupa, Herkie Smit, is 'n ywerige teler - en die sussies se ma, Franci, sê die hele gesin is op die een of ander manier by hoenderteling en -skou betrokke.